text: [{"text_idx": "#000000", "text": "\u00d8ll vi\u00f0ger\u00f0 byrjar vi\u00f0 eini na\u0301greiniligari fysioterapeutiskari kanning, sum skal fa\u0301a grei\u00f0u a\u0301 trupulleikanum og ors\u00f8kini til trupulleikan. Her er ta\u00f0 sera umra\u0301\u00f0andi, at tu\u0301 kunnar okkum so na\u0301greiniliga um ska\u00f0an sum gj\u00f8rligt, og hv\u00f8rja a\u0301virkan ska\u00f0in hevur a\u0301 ti\u0301n dagligdag. Si\u0301\u00f0ani leggja vit eina \u00e6tlan saman vi\u00f0 t\u00e6r, um hv\u00f8r vi\u00f0ger\u00f0 ho\u0301skar best til ti\u0301n. Hendan \u00e6tlan ver\u00f0ur so eftirmett og m\u00f8guliga broytt leypandi."}, {"text_idx": "#000001", "text": "Fyri at vi\u00f0ger\u00f0in skal eydnast og vera virkin, er ta\u00f0 umra\u0301\u00f0andi, at tu\u0301, i\u0301 samra\u0301\u00f0 vi\u00f0 okkum, hevur ein aktivan lut i\u0301 vi\u00f0ger\u00f0ini. T.d. kann ti\u0301n aktivi lutur vera at gera venjingar heima, sum er ein sera ty\u0301dningarmikil partur av vi\u00f0ger\u00f0ini, og sum somulei\u00f0is eisini fyribyrgir, at ska\u00f0in kemur aftur. Annar aktivur lutur kann vera broyting av kropsbur\u00f0i ella arbei\u00f0sst\u00f8\u00f0u."}, {"text_idx": "#000002", "text": "Vit veita eisini McKenzie vi\u00f0ger\u00f0 hja\u0301 FYSIO. McKenzie konsepti\u00f0 byggir a\u0301 kanning, vi\u00f0ger\u00f0 og fyribyrging av mekaniskari pi\u0301nu i\u0301 serliga nakka og lendum."}, {"text_idx": "#000003", "text": "Konsepti\u00f0 er vi\u00f0urkent i\u0301 l\u00e6knaserfr\u00f8\u00f0ini og ver\u00f0ur vi\u00f0m\u00e6lt, ta\u0301 fo\u0301lk hava pi\u0301nu i\u0301 sambandi vi\u00f0 t.d. diskusprolaps og feilst\u00f8\u00f0ur i\u0301 diskinum ella sja\u0301lvum li\u00f0inum. Vi\u00f0ger\u00f0in er eisini v\u00e6l egna\u00f0, ta\u0301 mann hevur trupulleikar i\u0301 li\u00f0um i\u0301 armum og beinum."}, {"text_idx": "#000004", "text": "A\u0301 FYSIO hava vit dru\u0301gvar royndir innan vi\u00f0ger\u00f0 av i\u0301tro\u0301ttarska\u00f0um, og vit leggja sto\u0301ran dent a\u0301 at u\u0301tbu\u0301gva okkum leypandi innan hetta \u00f8ki."}, {"text_idx": "#000005", "text": "I\u0301 okkara gerandisdegi vi\u00f0gera vit serliga ska\u00f0ar innan hesar i\u0301tro\u0301ttargreinar: Fo\u0301tbo\u0301lt, hondbo\u0301lt, renning, kappro\u0301gving, svimjing, badminton, flogbo\u0301lt, fimleik og fr\u00e6lsan i\u0301tro\u0301tt."}, {"text_idx": "#000006", "text": "Ska\u00f0arnir kunnu b\u00e6\u00f0i vera bra\u0301dliga i\u0301komnir ella kroniskir. Fyri b\u00e6\u00f0i sl\u00f8gini er to\u0301 galdandi, at ein neyv diagnosa er avgerandi fyri kunning, vi\u00f0ger\u00f0 og ra\u0301\u00f0geving."}, {"text_idx": "#000007", "text": "Ta\u0301 mann f\u00e6r ein ska\u00f0a, er ta\u00f0 umra\u0301\u00f0andi at fa\u0301a r\u00f8ttu vi\u00f0ger\u00f0ina beinanvegin, solei\u00f0is at mann f\u00e6r ta\u00f0 besta u\u0301rsliti\u00f0. Um mann kemur i\u0301 r\u00f8ttu vi\u00f0ger\u00f0ina, minkar mann um ska\u00f0an og styttir somulei\u00f0is uppvenjingarti\u0301\u00f0arskei\u00f0i\u00f0."}, {"text_idx": "#000008", "text": "Vit arbei\u00f0a t\u00e6tt tv\u00f8rfakligt vi\u00f0 fyrit\u00f8kuna MedCare innan i\u0301tro\u0301ttar\u00f8ki\u00f0."}, {"text_idx": "#000009", "text": "Kanning av kokubotninum og kokubotnavenjingar"}, {"text_idx": "#000010", "text": "Hevur tu\u0301 trupulleikar vi\u00f0 at halda uppa\u0301 vatni\u00f0 ella hevur tu\u0301 pi\u0301nu i\u0301 undirli\u0301vinum kann eg m\u00f8guliga hja\u0301lpa t\u00e6r."}, {"text_idx": "#000011", "text": "Trupuleikar vi\u00f0 at halda uppa\u0301 vatni (incontinens), kann gerast naka\u00f0 vi\u00f0. Vi\u00f0 at venja v\u00f8ddarnar i\u0301 kokubotninum, kann mann hja\u0301lpa uppa\u0301 trupulleikan i\u0301 3 u\u0301t av 4 tilbur\u00f0um."}, {"text_idx": "#000012", "text": "Kokubotnavenjingar eru serliga aktuellar til barnakonur fyri at betra um bur\u00f0arti\u0301\u00f0ina, fyri at fa\u0301a ein betri barnsbur\u00f0 og fyri at koma seg skjo\u0301tari eftir barnsbur\u00f0."}, {"text_idx": "#000013", "text": "Kokubotnavenjingar eru eisini serliga aktuellar til fo\u0301lk, sum eru komin i\u0301 skiftisa\u0301rini, b\u00e6\u00f0i menn og kvinnur. Ti\u0301 i\u0301 hesu ti\u0301\u00f0ini minkar smidleikin i\u0301 v\u00f8ddunum, og ti\u0301 kann ein fa\u0301a trupulleikar vi\u00f0 at halda uppa\u0301 vatn og luft og i\u0301 ringasta f\u00f8ri skarni\u00f0."}, {"text_idx": "#000016", "text": "tonus \u2013 tann natu\u0301rliga spenningin i\u0301 kokubotnav\u00f8ddunum\nskjo\u0301tleikan \u2013 hvussu skjo\u0301tt tu\u0301 kla\u0301rar at aktivera kokubotnin\nkoordinatio\u0301nina \u2013 t.d. um tu\u0301 kla\u0301rar at spenna upp i\u0301 kokubotninum, a\u0301\u00f0renn tu\u0301 hostar"}, {"text_idx": "#000017", "text": "U\u0301t fra\u0301 hesi kanning gera vit si\u0301\u00f0ani eina meting og eina venjingar\u00e6tlan, sum passar ju\u0301st til ti\u0301n t\u00f8rv."}, {"text_idx": "#000018", "text": "Hevur tu\u0301 pi\u0301nu i\u0301 undirli\u0301vinum ella ov stramman kokubotn, kann eg m\u00f8guliga hja\u0301lpa t\u00e6r. Ta\u0301 verur sama kanning gj\u00f8rd sum yvirstandandi og u\u0301t fra\u0301 hesi kanning ver\u00f0ur ein vi\u00f0gerar\u00e6talan l\u00f8gd."}, {"text_idx": "#000020", "text": "Summar giktasju\u0301kur skulu vi\u00f0gerast vi\u00f0 heiliva\u0301gi, me\u00f0an a\u00f0rar ikki kunnu vi\u00f0gerast vi\u00f0 heiliva\u0301gi. Felags fyri allar er to\u0301, at fysioterapi er umra\u0301\u00f0andi i\u0301 sambandi vi\u00f0 fyribyrging av deformiteti og sti\u0301vleika."}, {"text_idx": "#000021", "text": "Giktapi\u0301nan kann vera sera skiftandi i\u0301 styrki, og skulu venjingarnar ti\u0301skil tillagast hareftir. Endama\u0301li\u00f0 vi\u00f0 venjingunum er m.a. at var\u00f0veita r\u00f8rsluna i\u0301 rygginum umframt at fyribyrgja sti\u0301vheit og samanv\u00f8kstri av rygginum."}, {"text_idx": "#000023", "text": "H\u00f8vu\u00f0sendama\u0301li\u00f0 vi\u00f0 venjingarha\u0301ttinum er at gerast tilvita\u00f0ur um egnan kropsbur\u00f0, har hv\u00f8r r\u00f8rsla tekur st\u00f8\u00f0i i\u0301 teimum a\u0301tta grundleggjandi meginreglunum:"}, {"text_idx": "#000025", "text": "Ta\u0301 vit arbei\u00f0a vi\u00f0 teimum dju\u0301pu v\u00f8ddunum, \u00f8kja vit stabilitetin i\u0301 \u2018kjarnini\u2018. Kroppurin ver\u00f0ur alti\u0301\u00f0 s\u00e6ddur sum ein heild, og vit arbei\u00f0a vi\u00f0 at loysa a\u0301vi\u0301sar trupulleikar u\u0301t fra\u0301 eini heildarmynd av kroppinum."}, {"text_idx": "#000026", "text": "Ti\u0301n kropsvitska ver\u00f0ur styrkt. Body Control Pilates ha\u0301tturin l\u00e6rir teg at hava betri tamarhald a\u0301 ti\u0301num kroppi."}, {"text_idx": "#000027", "text": "Til ber at fa\u0301a ein til ein undirvi\u0301sing ella undirvi\u0301sing a\u0301 holdi, har bert tri\u0301ggir ella fy\u0301ra perso\u0301nar luttaka."}, {"text_idx": "#000029", "text": "Kinesiotape (kinesioteyp) er ment av japanska kiropraktorinum og kinesiologinum, Dr. Kenso Kase, i\u0301 1973. Endama\u0301li\u00f0 var at gagnny\u0301ta na\u0301ttu\u0301rligu lekingarprosessina hja\u0301 kroppinum alt samd\u00f8gri\u00f0. Teypi\u00f0 er vanliga gj\u00f8rt u\u0301r bummull vi\u00f0 einum akryllagi og er vovi\u00f0 i\u0301 bylgjum. Ta\u00f0 ver\u00f0ur sett a\u0301 hu\u0301\u00f0 og muskulatur fyri at stu\u00f0la uppundir smidligheitina i\u0301 v\u00f8ddalagnum."}, {"text_idx": "#000030", "text": "Teypi\u00f0 situr a\u0301 hu\u0301\u00f0ini 4-6 dagar i\u0301 senn og virkar a\u0301 vevna\u00f0in a\u0301 fleiri ma\u0301tar:"}, {"text_idx": "#000031", "text": "R\u00e6ttar v\u00f8ddafunksjo\u0301nina: Teypi\u00f0 minkar um v\u00f8ddaspenningar, framskundar lekingarprosessina og minkar um v\u00f8ddam\u00f8\u00f0i og krampar.\nBetrar um blo\u0301\u00f0sirkulasjo\u0301nina og sirkulasjo\u0301nina i\u0301 eitlunum (lymferne): Teypi\u00f0 hja\u0301lpir kroppinum at beina burtur o\u0301t\u00f8rv, vesku og bl\u00f8\u00f0ingar vi\u00f0 at flyta v\u00f8ddarnar.\nMinkar um pi\u0301nu: Ta\u0301 teypi\u00f0 ver\u00f0ur sett a\u0301 sta\u00f0i\u00f0, har pi\u0301nan er, hja\u0301lpir hetta til at ta\u0301lma pi\u0301nuni nervasju\u0301kufr\u00f8\u00f0iliga (neurologisk).\nSeta i\u0301 li\u00f0 aftur: Teypi\u00f0 kann hja\u0301lpa til at stu\u00f0la li\u00f0inum og harvi\u00f0 endurskapa vanligu funktio\u0301nina."}, {"text_idx": "#000032", "text": "FYSIO bjo\u0301\u00f0ar eisini vanliga massasju. Ta\u00f0 er ikki ney\u00f0ugt at hava a\u0301vi\u0301sing fra\u0301 egnum l\u00e6kna til hesa vi\u00f0ger\u00f0. Kostna\u00f0urin er kr. 450,00 fyri ein ha\u0301lvan ti\u0301ma."}, {"text_idx": "#000034", "text": "Her ver\u00f0ur kanna\u00f0, um tey hava ni\u00f0ursetta r\u00f8rslu i\u0301 nakka, ryggi og mj\u00f8dn. Si\u0301\u00f0an ver\u00f0ur barni\u00f0 kanna\u00f0 aktivt, fyri at kanna hvussu barni\u00f0 flytur seg og bru\u0301kar kroppin. Ta\u0301 barni\u00f0 er kanna\u00f0, og vit hava funni\u00f0 u\u0301t av hv\u00f8r trupulleikin er, ver\u00f0ur ein \u00e6tlan gj\u00f8rd. Hetta inniber at foreldrini fa\u0301a ein faldara vi\u00f0 kunning og venjingum, i\u00f0 eru til gagn fyri ju\u0301st teirra barn. Hareftir fa\u0301a tey eina ny\u0301ggja uppfylgjandi ti\u0301\u00f0, fyri at eftirmeta framgongdina. Summi hava t\u00f8rv a\u0301 regluligari vi\u00f0ger\u00f0 fyri ni\u00f0ursetta r\u00f8rslur og summi kla\u0301ra seg vi\u00f0 sm\u00e6rri venjingum i\u0301 heiminum."}, {"text_idx": "#000035", "text": "Barnavi\u00f0ger\u00f0ir fevna um b\u00f8rn i\u0301 fleiri aldurs- og sju\u0301krabo\u0301lkum:"}, {"text_idx": "#000038", "text": "B\u00f8rn og ung vi\u00f0 diagnosum"}, {"text_idx": "#000039", "text": "Flest av hesum b\u00f8rnunum hava fingi\u00f0 ja\u0301tta\u00f0 fysioterapi gj\u00f8gnum Almannaverki\u00f0. Tey ganga regluliga til fysioterapi (1-2 fer\u00f0ir um vikuna). Her ver\u00f0ur eisini ein \u00e6tlan l\u00f8gd, har vit seta n\u00f8kur ma\u0301l, i\u00f0 vit royna at r\u00f8kka. U\u0301tyvir venjingina hja\u0301 fysioterapeuti, fa\u0301a foreldrini/stovnurin sm\u00e6rri uppga\u0301vur at gera fyri at stu\u00f0la motorisku framgongdini. Hesar uppga\u0301vurnar ver\u00f0a broyttar so hv\u00f8rt barni\u00f0 veksur og mennist. Eisini er fysioterapeuturin i\u0301 t\u00f8ttum samstarvi i\u0301 barnal\u00e6knarnar a\u0301 LS, fyri at tryggja bestu fortreytir fyri menning."}, {"text_idx": "#000040", "text": "O\u0301ans\u00e6\u00f0 hvussu ska\u00f0in er uppsta\u00f0in ella hv\u00f8r ska\u00f0in er, ver\u00f0ur endurvenjingin spegla\u00f0 i\u0301 a\u0301hugama\u0301lunum hja\u0301 barninum. Allir grundleggjandi endurvenjingarh\u00e6ttirnir ver\u00f0a ti\u0301skil fl\u00e6tta\u00f0ir saman vi\u00f0 sp\u00e6li, kappingum og aktivitetum fyri at tryggja eina endurvenjing, i\u00f0 barninum da\u0301mar. Harvi\u00f0 ver\u00f0ur st\u00f8rri m\u00f8guleiki fyri einari v\u00e6leydna\u00f0ari framgongd."}, {"text_idx": "#000041", "text": "Um l\u00e6knin metir, at tu\u0301 hevur a\u0301trokandi t\u00f8rv a\u0301 vi\u00f0ger\u00f0 eftir arbei\u00f0sti\u0301\u00f0 ella i\u0301 vikuskiftinum, ber til at leggja eini bo\u00f0 a\u0301 telefon (+298) 228600. So finna vit eina loysn."}]